CELEX: E2015P0019
Language: el
Date: 2015-07-29 00:00:00
Title: Προσφυγή που ασκήθηκε στις 29 Ιουλίου 2015 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν (Υπόθεση E-19/15)

10.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 410/3
            
         Προσφυγή που ασκήθηκε στις 29 Ιουλίου 2015 από την Εποπτεύουσα Αρχή της ΕΖΕΣ κατά του Πριγκιπάτου του Λιχτενστάιν
   (Υπόθεση E-19/15)
   (2015/C 410/03)
   Στις 29 Ιουλίου 2015 η Εποπτεύουσα Αρχή της ΕΖΕΣ, εκπροσωπούμενη από τους Markus Schneider, Clémence Perrin και Marlene Lie Hakkebo, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35 Rue Belliard, 1040 Brussels, Βέλγιο, άσκησε προσφυγή κατά του Πριγκιπάτου του Λιχτενστάιν ενώπιον του Δικαστηρίου της ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο της ΕΖΕΣ:
   
               1.
            
            
               Να αναγνωρίσει ότι το Πριγκιπάτο του Λιχτενστάιν παρέβη τις υποχρεώσεις που υπέχει δυνάμει των άρθρων 9, 10, 13 και 16 της πράξης που αναφέρεται στο σημείο 1 του παραρτήματος X της συμφωνίας για τον ΕΟΧ (οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά), όπως προσαρμόστηκε στη συμφωνία για τον ΕΟΧ με το πρωτόκολλο 1 αυτής, καθώς και τις υποχρεώσεις που υπέχει δυνάμει των άρθρων 31 και 36 της συμφωνίας για τον ΕΟΧ, στον βαθμό που η εγκατάσταση και η παροχή των διασυνοριακών υπηρεσιών δεν εμπίπτουν στο πεδίο εφαρμογής της εν λόγω πράξης:
               
                           α)
                        
                        
                           διατηρώντας σε ισχύ το άρθρο 7 του νόμου περί εμπορίου του Λιχτενστάιν που θεσπίζει σύστημα προηγούμενης έγκρισης για επιχειρήσεις που προτίθενται να εγκατασταθούν στο Λιχτενστάιν· και
                        
                     
                           β)
                        
                        
                           διατηρώντας σε ισχύ το άρθρο 8 παράγραφος 1 του νόμου περί εμπορίου του Λιχτενστάιν, καθόσον επιβάλλει όρους οι οποίοι δεν είναι σαφείς και αδιαμφισβήτητοι για τη χορήγηση προηγούμενης έγκρισης για επιχειρήσεις που προτίθενται να εγκατασταθούν στο Λιχτενστάιν (συγκεκριμένα, την υποχρέωση να διαθέτουν το αναγκαίο προσωπικό και να γνωρίζουν επαρκώς τη γερμανική γλώσσα)· και
                        
                     
                           γ)
                        
                        
                           παραλείποντας να εξασφαλίσει ότι δεν αλληλεπικαλύπτονται οι απαιτήσεις που είναι ισοδύναμες ή ουσιαστικά συγκρίσιμες ως προς τον σκοπό τους, στις οποίες ο παρέχων υπηρεσίες υπόκειται ήδη σε άλλο κράτος του ΕΟΧ ή στο ίδιο κράτος του ΕΟΧ, στο πλαίσιο της διαδικασίας προηγούμενης έγκρισης για επιχειρήσεις που επιθυμούν να εγκατασταθούν στο Λιχτενστάιν, και ότι ορίζεται σαφώς η διαδικασία και οι διατυπώσεις του νόμου περί εμπορίου σχετικά με το σύστημα εγκρίσεων· και
                        
                     
                           δ)
                        
                        
                           διατηρώντας σε ισχύ το άρθρο 21 του νόμου του Λιχτενστάιν περί εμπορίου που θεσπίζει σύστημα προηγούμενης έγκρισης για επιχειρήσεις που επιθυμούν να παρέχουν διασυνοριακές υπηρεσίες στο Λιχτενστάιν· και
                        
                     
         
               2.
            
            
               Να διατάξει το Πριγκιπάτο του Λιχτενστάιν να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Η προσφυγή αφορά τις απαιτήσεις στο πλαίσιο του νόμου της 22ας Ιουνίου 2006 για το εμπόριο και τις συναλλαγές («Trade Act») —και συγκεκριμένα τα άρθρα 7 και 21— σύμφωνα με τις οποίες οι επιχειρήσεις που επιθυμούν να εγκατασταθούν ή να παρέχουν διασυνοριακές υπηρεσίες στο Λιχτενστάιν πρέπει να εγκριθούν από τις εθνικές αρχές πριν από την εγκατάσταση ή την παροχή διασυνοριακών υπηρεσιών.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει, μεταξύ άλλων, ότι οι εν λόγω απαιτήσεις αφορούν συστήματα έγκρισης τα οποία δεν μπορούν να αιτιολογηθούν βάσει του άρθρου 9 της οδηγίας 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά («οδηγία για τις υπηρεσίες»), στην περίπτωση εγκατάστασης, και του άρθρου 16 της οδηγίας για τις υπηρεσίες, στην περίπτωση παροχής διασυνοριακών υπηρεσιών.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι και το άρθρο 21 του νόμου του Λιχτενστάιν περί εμπορίου, το οποίο υποχρεώνει τις επιχειρήσεις που επιθυμούν να παρέχουν διασυνοριακές υπηρεσίες στο Λιχτενστάιν να ενημερώνουν γραπτώς εκ των προτέρων τις αρχές του Λιχτενστάιν, καθώς και να ανανεώνουν τη σχετική κοινοποίηση σε ετήσια βάση, συνιστά σύστημα έγκρισης και παραβιάζει το άρθρο 16 της οδηγίας για τις υπηρεσίες.
            
         
               —
            
            
               Σύμφωνα με τους ισχυρισμούς της Εποπτεύουσας Αρχής της ΕΖΕΣ, το Λιχτενστάιν υποστηρίζει ότι, καταρχήν, τα συστήματα προηγούμενης έγκρισης αυτού είναι σύμφωνα με την οδηγία για τις υπηρεσίες, δεδομένου ότι αιτιολογούνται βάσει των άρθρων 9 και 16 ή, εναλλακτικά, του άρθρου 33 της συμφωνίας για τον ΕΟΧ (ή από επιτακτικούς λόγους δημοσίου συμφέροντος που αναπτύσσονται στο άρθρο αυτό).